To mænd fra Nørresundby er for alvor i politiets søgelys og er fredag formiddag blevet varetægtsfængslet, sigtet for databedrageri for et større millionbeløb. Det bekræfter anklager ved Nordjyllands Politi, Jette Rubien. Grundlovsforhøret blev holdt for lukkede døre, og oplysningerne i sagen er derfor begrænsede. Af hensyn til den videre efterforskning holder politiet kortene tæt til kroppen. Anklager Jette Rubien fortæller dog, at der er tale om en meget speciel sag, og at der nu skal undersøges, hvordan bedrageriet er fundet sted. De to mænd blev anholdt i september måned, men ifølge sigtelsen fandt bedrageriet sted fra juli sidste år og frem til september i år. De to mænd er i 30'erne. Den ene af de to mænd blev varetægtsfængslet til 4. oktober og den anden til 12. oktober.
To mænd fra Nørresundby er varetægtsfængslet og mistænkes for databedrageri for mere end fem millioner kroner.